Arròs a l'antiga | Cuina tradicional
Dona discreta, mare perfecta
Arròs a l'antigaReceptes
600 g d’arròs (el doble en volum d’aigua)
Socarrimeu i netegeu bé el pollastre, talleu-lo a trossos, salpebreu-lo i ofegueu-lo en una cassola de terrissa amb l’oli, afegiu-hi els menuts del pollastre trossejats. Traieu-ho de la cassola i reserveu-ho.
En la mateixa cassola i amb l’oli que hagi quedat, ofegueu la sípia tallada a trossos i els calamars; cal coure a foc lent, tot removent de tant en tant. Deixeu que es cogui uns dotze minuts.
Quan els calamars estiguin sofregits, afegiu-hi les cebes picades finament; quan comencin a agafar color, afegiu-hi les tomates ratllades; deixeu coure lentament, per tal que s’evapori una mica d’aigua.
Agregueu l’arròs, tot removent per tal que es sofregeixi bé i no s’enganxi a la cassola.
Afegiu- hi el pebrot (rostit al forn) a tires, quan sigui tot ben daurat. Aboqueu-hi l’aigua bullent i deixeu- ho coure a foc viu, si bé també podeu acabar la cocció en el forn.
Deixeu coure 18 minuts a partir de l’ebullició.
Abans de treure-ho del forn, afegiu-hi una picada feta en el morter, amb el gra d’all, la sal, el safrà torrat i l’oli.
Quan estigui al seu punt, deixeu-ho descansar 5 minuts fora del foc.